I sidste uge smed træner for Ulsted's serie 6-hold,  Michael Simonsen, en bombe: Holdet skal gennemføre en bip-test, der skal teste spillernes fysiske form. Holdet, der endnu ikke har vundet en fodboldkamp, modtager beskeden med gru og nægte at løbe bip-testen og efterfølgende at blive vejet. - Vi kommer for at hygge os - ikke for at tabe os, siger holdets topscorer, Michael Kauslund, til trænerens udmelding. Se i indslaget, hvordan spillerne rotter sig sammen og beslutter sig for at fyre træneren, hvis han står fast på at gennemtrumfe bip-testen og indvejningen. Ulsted har i øvrigt indkaldt til pressemøde i eftermiddag, hvor de har flere store nyheder, de vil indvi pressen i. Du kan følge med, når Mogens Jørgensen rapporterer live fra pressemødet fra klokken 17. Det foregår på vores Facebook-side.
Værsgo - her er andet afsnit i serien om Nordjyllands dårligste fodboldhold, Ulsted Serie 6. I dag er vi med til holdets første træningsaften, som nær havde kostet en trænerfyring.